ඕස්ට්‍රේලියාවේ වෛද්‍ය උපාධිය හැදෑරූ පුද්ගලයෙකු මෙහි නායකත්වය ගෙන ඇති අතර, ඔහු විසින් 30 ක පමණ පිරිසක් මේ සඳහා එක්ව ඇති බවයි අදාළ පුවත්පත් වාර්තාවල සඳහන් කර තිබුණේ.විශේෂයෙන් අනාගතයේදී ඉස්ලාම් ආගමට එල්ල විය හැකි තර්ජන පිලිබඳව එම කණ්ඩායම යූ - ටියුබ් සමාජ ජාලය හරහා සිය අනුගාමිකයින් දැනුවත් කරන බව ද අදාළ වාර්තාවල දැක්වුණා.මේ පිළිබඳව යුද හමුදා මාධ්‍ය ප්‍රකාශක බ්‍රිගේඩියර් චන්දන වික්‍රමසිංහගෙන් අප විමසීමක් කළ අතර ඔහු සඳහන් කළේ අදාළ පුවත්පත් වාර්තාව පිළිබඳව බුද්ධි අංශ විමර්ශනයක් ආරම්භ කර ඇති බවයි.